Gedagte vir die dag: Praat met Hom in gebedFoto: pixabay.com Oefen jou liewer om in toewyding aan God te lewe. (1 Timoteus 4:7) Christene moet oefen om God te dien, soos ’n atleet oefen om fiks te bly, skryf Paulus aan Timoteus. As ons regtig aan God toegewyd wil lewe, sal dit opoffering en oefening van ons verg. En hierdie soort oefening is baie meer werd as liggaamlike oefening, omdat dit jou vir die hemel gereedmaak. As jy geestelik fiks wil word, moet jy tyd maak vir God, gereeld jou Bybel bestudeer en met Hom praat in gebed. Gebed is ’n gesprek tussen twee persone wat mekaar liefhet. ~ Rosalind Rinker